**Ministru kabineta noteikumu projekta „Grozījumi Ministru kabineta**

**2010.gada 12.oktobra noteikumos Nr.953 „Kārtība, kādā profesionālā dienesta karavīru nosūta uz izglītības iestādi dienesta pienākumu izpildei nepieciešamās izglītības iegūšanai un sedz mācību izdevumus, kā arī šo izdevumu atmaksāšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Ministru kabineta 2010.gada 12.oktobra noteikumos Nr.953 „Kārtība, kādā profesionālā dienesta karavīru nosūta uz izglītības iestādi dienesta pienākumu izpildei nepieciešamās izglītības iegūšanai un sedz mācību izdevumus, kā arī šo izdevumu atmaksāšanas kārtība” (turpmāk – noteikumu projekts) izstrādāti atbilstoši 2015.gada 19.februārī pieņemtajiem grozījumiem Militārā dienesta likuma 18.panta piektajā daļā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši grozījumiem Militārā dienesta likuma 18.panta piektajā daļā, nepieciešams veikt grozījumus Ministru kabineta 2010.gada 12.oktobra noteikumos Nr.953 „Kārtība, kādā profesionālā dienesta karavīru nosūta uz izglītības iestādi dienesta pienākumu izpildei nepieciešamās izglītības iegūšanai un sedz mācību izdevumus, kā arī šo izdevumu atmaksāšanas kārtība”, nosakot, ka karavīrs militāro izglītību var iegūt arī Nacionālo bruņoto spēku vienībās, kuru uzdevumos ietilpst pieaugušo izglītības programmu īstenošana.Ministru kabineta 2010.gada 12.oktobra noteikumus Nr.953 „Kārtība, kādā profesionālā dienesta karavīru nosūta uz izglītības iestādi dienesta pienākumu izpildei nepieciešamās izglītības iegūšanai un sedz mācību izdevumus, kā arī šo izdevumu atmaksāšanas kārtība” nepieciešams papildināt arī ar regulējumu, kas paredzētu, ka karavīram, kurš izslēgts no izglītības iestādes, jo nav sekmīgi nokārtojis izglītības programmas valsts vai gala pārbaudījumu (turpmāk – noslēguma pārbaudījums), divu gadu laikā ir iespēja atkārtoti kārtot noslēguma pārbaudījumus. Ja karavīrs, kurš turpina dienestu, divu gadu laikā no atskaitīšanas dienas no izglītības iestādes, atkārtoti tiek uzņemts izglītības iestādē un sekmīgi nokārto noslēguma pārbaudījumu, viņš neatmaksā Nacionālo bruņoto spēku faktiski segtos mācību izdevumus. Gadījumā, ja karavīrs divu gadu laikā no atskaitīšanas dienas nav atkārtoti sekmīgi nokārtojis noslēguma pārbaudījumus, viņš pilnā apmērā atmaksā Nacionālajiem bruņotajiem spēkiem faktiski segtos mācību izdevumus. Karavīrs mācību izdevumus sāk atmaksāt divus gadus pēc atskaitīšanas no izglītības iestādes, kuru laikā viņam ir iespējas atkārtoti nokārtot noslēguma pārbaudījumus. |
| 3. | Projekta izstrādē iesaistītās institūcijas | Aizsardzības ministrija, Nacionālie bruņoties spēki  |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājumam nav tiešas ietekmes uz sabiedrību kopumā, tas attiecas uz Nacionālo bruņoto spēku uzdevumiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar.Projekts šo jomu neskar. |
| 3. | Cita informācija | Nav. |

*Anotācijas III, IV, V un VI sadaļa – noteikumu projekts šīs jomas neskar.*

Aizsardzības ministrs R.Vējonis

Vīza: valsts sekretārs J.Sārts

03.06.2015. 18:29

480

Jēkabsons, 67335013

mikus.jekabsons@mod.gov.lv

I.Ruka-Kāpostiņa

67071901, Inita.Ruka@mil.lv